open-index/open-wikipedia-markdown huggingface dataset:
In My Arms

«**In My Arms**» er ein song av den australske songaren Kylie Minogue frå det tiande studioalbumet hennar, *[[X av Kylie Minogue|X]]* (2007). Songen vart skriven av Minogue, Calvin Harris, Richard Stannard, Paul Harris og Julian Peake.

## Utgjeving og listeplasseringar
Songen vart utgjeven som den andre singlen til albumet i Europa i februar 2008, og den tredje singlen i Storbritannia og Australia i mai 2008. I Belgia nådde singelen 33. plassen på Ultratop den 3. februar 2008 i Flandern, og fjortande plassen veka etter. «In My Arms» nådde åttandeplass i Hellas og Tyskland og tiandeplassen i Frankrike, der han vart den største hitten til Minogue sidan «Can't Get You Out of My Head». Singelen nådde Topp 5 i Tsjekkia og Tyrkia, Topp 10 i Slovakia og Sveits, og Topp 20 i Austerrike, Irland, Nederland og Sverige. Singelen nådde 69. plassen på UK Singles Chart, og nådde tiande plassen tre veker seinare. I Australia nådde songen 35. plassen og låg berre to veker på Topp 50.

## Musikkvideo
Videoen vart filma i Los Angeles i California, saman med videoen til «Wow». Det finst fem sekvensar. I den første har Minogue kledd i ei raud og kvit drakt med futuristiske solbriller. I den andre syng Minogue i ein mikrofon i eit blått studio. Den tredje scena er med ein tropp dansarar, og i den fjerde scena har Minogue i ein gul kjole og dansar i ein rosa boks. I den siste scena dansar Minogue framfor ei stor vifte i ein Dolce & Gabbana-kjole.

## Format og sporliste
;Europeisk CD
#«In My Arms» – 3:32
#«Cherry Bomb» – 4:16

;Europeisk CD maxi
#«In My Arms» – 3:32
#«Do It Again» – 3:23
#«Carried Away» – 3:15

;Britisk CD 1
#«In My Arms» – 3:32
#«Can't Get You Out of My Head» (Greg Kurstin Mix) – 4:04

;Britisk CD 2
#«In My Arms» – 3:32
#«In My Arms» (Death Metal Disco Scene Mix) – 5:43
#«In My Arms» (Sebastien Leger Mix) – 7:05
#«In My Arms» (Video)

;Australsk CD
#«In My Arms» – 3:32
#«In My Arms» (Death Metal Disco Scene Mix) – 5:43
#«In My Arms» (Sebastien Leger Mix) – 7:05
#«Can't Get You Out of My Head» (Greg Kurstin Mix) – 4:04

## Topplisteplasseringar

## Utgjevingshistorie

## Kjelder
**Denne artikkelen bygger på «[[:en:In My Arms (Kylie Minogue song)|In My Arms (Kylie Minogue song)]]» frå  og «[[:nb:In My Arms|In My Arms]]» frå , den 11. desember 2010.*

## Bakgrunnsstoff
*Songteksten på MetroLyrics
Apanasje

**Apanasje** (av mellomalderlatin *appanare*, 'forsyne med brød', frå latin *ad*, 'til', og *panis*, 'brød') er titlar, stillingar, gods eller andre verdiar som tilkjem ein kongeleg eller adeleg person.

I Noreg og Sverige er det ei løn som vert ytt til kongen eller eit medlem av kongehuset. Ifylgje § 75 i Den norske grunnlova fastset Stortinget kor mykje som skal betalast i året. 

Tradisjonelt i Europa har ein gjeve apanasje til adelege som på grunn av primogeniturregelen ikkje hadde arverett.

## Sjå også
*Paléet

## Kjelder
*
*
Thorn-traktaten i 1709

**Thorn-traktaten** vart underskriven 9. oktober 1709 mellom August den sterke og Peter den store i Thorn (Toruń), under den store nordiske krigen. Partane fornya alliansen sin, som Karl XII av Sverige hadde øydelagd med freden i Altranstädt (1706), og vart samde om å gje den polske krona attende til August. 

## Bakgrunn
Med det svenske nederlaget i slaget ved Poltava, hadde den russiske tsaren Peter den store hadde fått overtaket i den store nordiske krigen. Med den svenske hovudarmeen øydelagd og den svenske kongen Karl XII i eksil i Det osmanske riket, kunne August den sterke, som Karl XII hadde avsett som polsk konge med freden i Altranstädt (1706), marsjere inn i Det polsk-litauiske samveldet og ta attende den polske krona frå den svenske allierte Stanisław Leszczyński. Området gjenerobra av August i 1709 omfatta byen Thorn (Toruń) i Kongelege Preussen, der han møtte Peter den store for å forhandle vilkåra for ein felles politikk for det nordaustleg Europa.

## Vilkår og utføring

Peter støtta August som polsk konge, etter at han hadde sikra seg at dei høgaste embeta i Det polsk-litauiske samveldet gjekk til adelege som støtta han sjølv. August måtte forfølgje anti-russiske grupper i Polen. I ein hemmeleg artikkel vart dei samde om at Svensk Livland skulle delast etter at det var erobra frå Det svenske imperiet, der August skulle få den sørlege delen og Peter den nordlege (Estland). 

I motsetnad til den første alliansen i Preobrazjenskoje vart vilkåra i Thorn stort sett diktert av Peter den store, som hadde fått eit kjøligare forhold etter Altranstädt. Tidlegare hadde dei hatt eit nært forhold. Sjølv om August igjen vart lovd det erobra områda i Livland, tredde aldri denne delen av avtalen i kraft. 

Etter at avtalen var underteikna, tok Peter den store opp att ein brei anti-svensk allianse. Han reiste til nærliggande Marienwerder for å møte Fredrik I av Preussen, før han reiste til den russiske leiren nær Riga, der han nådde fram den 10. november. Den dansk-russiske alliansen, som Karl XII øydela i Travendal (1700) vart fornya med den påfølgjande København-trakataten av diplomatane til Peter i det danske hoffet.

Tidleg i 1710 gjekk August den sterke inn i den polske hovudstaden Warszawa, og tvinga fienden Stanisław Leszczyński til eksil i Stralsund i Svensk Pommern. Etter August hadde forsterka stillinga si i Polen-Litauen ytterlegare, starta han eit felttog på svensk jord i 1711, då han invaderte Pommern og kringsette Stralsund i lag med danske og russiske styrkar i det første samla felttoget til desse allierte i den store nordiske krigen. Peter den store hadde samstundes avslutta felttoga sine i Svensk Livland.

## Kjelder


**Denne artikkelen bygger på «[[:en:Treaty of Thorn (1709)|Treaty of Thorn (1709)]]» frå ,  den 12. desember 2010.* 
*** oppgav desse kjeldene:*
**
**
**
Hannover-traktaten i 1710

**Hannover-traktaten** vart underskriven 3. juli 1710 under den store nordiske krigen. Han allierte Det russiske imperiet med Braunschweig-Lüneburg (Hannover). Sjølv om Hannover ikkje var av dei viktigaste statane i Det tysk-romerske riket, var alliansen viktig sidan den hanoveranske hertugen, som alliansen vart skriven under med, etter kvart vart kongen av Storbritannia som Georg I.

## Kjelder

**Denne artikkelen bygger på «[[:en:Treaty of Hanover (1710)|Treaty of Hanover (1710)]]» frå ,  den 12. desember 2010.* 
*** oppgav desse kjeldene:*
**

## Bakgrunnsstoff
Fotokopi av avtalen på IEG Mainz
Schwedt-traktaten

**Schwedt-traktaten** vart underskriven den 6. oktober 1713, under den store nordiske krigen mellom Det russiske tsardømet og Brandenburg-Preussen i Schwedt. Brandenburg-Preussen vart lovd det sørlege Svensk Pommern opp til elva Peene, som nettopp hadde vorte erobra av Russland. Til gjengjeld skulle Brandenburg-Preussen akseptere den russiske annekteringar av svenske Ingermanland, Estland og Karelia, og betale 400&nbsp;000 thaler til Russland. Det sørleg Svenske Pommern skulle administrerast av Brandenburg-Preussen fram til ein kom fram til ein endeleg fredsavtale.

## Kjelder

**Denne artikkelen bygger på «[[:en:Treaty of Schwedt|Treaty of Schwedt]]» frå ,  den 12. desember 2010.*  
 

## Bakgrunnsstoff
*Fotokopi av avtalen på IEG Mainz
Berlin-traktaten i 1715

**Berlin-traktaten** vart underskriven 2. mai 1715 under den store nordiske krigen. Han allierte Georg I av Storbritannia, som kurfyrste av Hannover, med Danmark-Noreg mot at dei skulle avstå det svenske maktområdet Bremen-Verden, som var okkupert av Danmark, til Hannover. Med avtalen vart Danmark og Hannover med i ein russisk-prøyssisk koalisjon oppretta med Schwedt-traktaten. Danmark vart sikra Stralsund, som ikkje enno var erobra.

## Kjelder

* *Denne artikkelen bygger på «[[:en:Treaty of Berlin (1715)|Treaty of Berlin (1715)]]» frå ,  den 12. desember 2010.* 
*** oppgav desse kjeldene:*

## Bakgrunnsstoff
* Fotokopi av avtalen i IEG Mainz
Dresden-traktaten i 1709

**Dresden-traktaten** vart underskrive 28. juni 1709 under den store nordiske krigen. Han gjenoppretta alliansen mellom Fredrik IV av Danmark-Noreg og August den sterke mot Det svenske imperiet.

## Kjelder

**Denne artikkelen bygger på «[[:en:Treaty of Dresden (1709)|Treaty of Dresden (1709)]]» frå ,  den 12. desember 2010.* 
*** oppgav desse kjeldene:*
*

## Bakgrunnsstoff
*Fotokopi av avtalen på IEG Mainz
København-traktaten i 1709

**København-traktaten** vart underskriven den 22. oktober 1709 under den store nordiske krigen og fornya alliansen mellom Det russiske imperiet og Danmark-Noreg. Karl XII av Sverige hadde opphavleg øydelagd den tidlegare alliansen i Travendal (1700). For Russland signerte Vasilij Lukitsj Dolgorukij avtalen i København.

## Kjelder

**Denne artikkelen bygger på «[[:en:Treaty of Copenhagen (1709)|Treaty of Copenhagen (1709)]]» frå ,  den 12. desember 2010.* 
*** oppgav desse kjeldene:*
*


## Bakgrunnsstoff
*Fotokopi av avtalen i IEG Mainz
Stettin-traktaten i 1715

**Stettin-traktaten** vart underskriven 28. april 1715 under den store nordiske krigen i den prøyssiske leiren Stettin (i dag Szczecin). Georg I av Storbritannia som kurfyrste av Hannover vart alliert med Kongedømet Preussen mot Det svenske imperiet.

## Kjelder

**Denne artikkelen bygger på «[[:en:Treaty of Stettin (1715)|Treaty of Stettin (1715)]]» frå ,  den 12. desember 2010.*
*** oppgav desse kjeldene:*
**

## Bakgrunnsstoff
*Kommentert utgåve av avtalen i IEG Mainz
Greifswald-traktaten

**Greifswald-traktaten** vart underskriven den 28. oktober 1715 under den store nordiske krigen. Georg I av Storbritannia og kurfyrsten av Hannover vart sikra russisk nøytralitet i annekteringa hans av det svenske maktområdet Bremen-Verden, som han hadde vorte samd med i Berlin-traktaten. Til gjengjeld aksepterte Georg I den russiske annekteringa av svenske Ingermannland, Estland med Reval og Karelia.

## Kjelder

**Denne artikkelen bygger på «[[:en:Treaty of Greifswald|Treaty of Greifswald]]» frå ,  den 12. desember 2010.* 
*** oppgav desse kjeldene:*
*


## Bakgrunnsstoff
*Fotokopi av avtalen med IEG Mainz
*Kommentert utgåve av avtalen i IEG Mainz
Adrianopel-traktaten i 1713

**Adrianopel-traktaten** vart underteikna i 1713 under den store nordiske krigen. 

Den russiske tsaren Peter den store følgde etter Karl XII av Sverige etter det svenske nederlaget i slaget ved Poltava. Karl XII rømde inn i Det osmanske riket, men Peter den store kravde han utlevert. Då sultanen nekta, sende russarane inn ein styrke i Det osmanske riket, men vart fanga av ein langt større osmansk styrke ved elva Prut. Peter den store klarte å forhandle fram denne avtalen om tilbaketrekking, med enkelte territoriale konsesjonar og lovnad om å trekkje styrkane sine ut av Det tysk-romerske riket og la Karl XII vende attende til Sverige i fred. Vilkåra vart lagt ned i Adrianopel. 

## Kjelder
Arbeidar

**Arbeidar** er einkvan som driv med eit arbeid.

I politisk og vanleg språkbruk viser omgrepet gjerne til ein kroppsarbeidar eller ein fabrikkarbeidar. I den norske arbeidsmiljølova brukar ein omgrepet arbeidstakar om alle som utfører arbeid i annanmanns teneste, Ein arbeidstakar kan vere anten kroppsarbeidar eller funksjonær.

I eit kapitalistisk samfunn vert arbeidarane rekna til arbeidarklassen. 

## Biologi
I insektsamfunn av til dømes maur eller bier er arbeidarar individ som utfører arbeidsoppgåver, til skilnad frå droner og dronningar.

## Sjå òg
*Arbeidarrørsla
## Kjelder

*Kåre Selnes i *[[Norsk Allkunnebok]]* (1949)

## Bakgrunnsstoff
Kroppsarbeidar

**Ein kroppsarbeidar** er ein arbeidstakar som utfører manuelt eller teknisk arbeid. Kroppsarbeidarane vert ofte sortert i landarbeidarar, som utfører arbeid i  primærnæringane, og industriarbeidarar, som utfører arbeid i sekundærnæringane.

Kroppsarbeidaren har vore halden fram som ein typisk representant for arbeidarklassen. I moderne samfunnsfagleg analyse er det ofte vanskelegare å trekke skarpe skiljeliner mellom kroppsarbeidarar og funksjonærar.
Lena Meyer-Landrut

**Lena Meyer-Landrut**, kjend som **Lena**, () er ein tysk songar. I mai 2010 gav ho  ut debut-cd-en *[[My Cassette Player]]* som selde svært godt i Tyskland.

## Eurovision Song Contest 2010
Lena Meyer-Landrut vann Unser Star für Oslo og fekk representere Tyskland i Eurovision Song Contest 2010, der ho kom på 1. plass. Vinnarsongen hennar, «Satellite», skilde seg ut fordi Meyer-Landrut ikkje hadde noko sprakande danseshow eller sceneeffektar. Ho framførte songen i ein enkel, svart kjole med fire bakgrunnssongarar. Rytmen i songen var også litt uvanleg for Eurovision.

Sommaren 2010 var ho med i det norske fjernsynsprogrammet *Allsang på grensen* der ho song vinnarlåten frå Eurovision Song Contest 2010, «Satellite».

## Eurovision Song Contest 2011
Seinare i 2010 var Meyer-Landrut med i programmet Unser Song für Deutschland der det tyske folket skulle velja kva for song ho skulle syngje då ho skulle representere Tyskland i Eurovision Song Contest 2011. Den nasjonale tyske uttakinga bestod altså utelukkande av ulke bidrag framført av Lena.

Vinnarbidraget vart songen «Taken By A Stranger», som ho representerte Tyskland med på nytt i Eurovision Song Contest 2011. Bidraget enda på ein 10. plass. I tillegg til å deltake song ho «Satellite» som opningsnummer saman Stefan Raab og delte ut vinnartrofeet til Ell & Nikki.

## Eurovision Song Contest 2012
Som pausenummer i den andre semifinalen i Eurovision Song Contest 2012 framførte ho fyrst «Satellite» åleine og sidan «Waterloo», opphavleg framført av ABBA, saman med fire tidlegare vinnarar, Marija Šerifović, Dima Bilan, Alexander Rybak og Ell & Nikki.

## Kjelder

**Denne artikkelen bygger på «[[:en:Lena Meyer-Landrut|Lena Meyer-Landrut]]» frå ,  den 8. januar 2012.*
Trefninga i Bender

**Trefninga i Bender** eller **kalabaliken i Bender** kom til då Det osmanske riket ønskte å fjerne Karl XII av Sverige frå området sitt etter det militære nederlaget hans i Russland. Trefninga fann stad den 1. februar 1713 på osmansk territorium, i det som i dag er byen Bender i Moldova.

## Historie
Etter det svenske nederlaget i slaget ved Poltava den 27. juni 1709 og overgjevinga av det meste av den svenske armeen i Perevolotsjna tre dagar seinare, flykta Karl XII av Sverige i lag med fleire hundre svenske soldatar og fleire kosakkar til Det osmanske riket, der dei oppheldt seg totalt i fem år.

Trefninga i Bender starta offisielt den 31. januar 1713 då tyrkisk artilleri byrja å fyre mot den svenske leiren. Den 1. februar gjekk dei osmanske styrkane til åtak på leiren.

I lag med 40 soldatar klarte Karl XII å halde stand mot fleire hundre tyrkarar. Livvakten Axel Erik Roos utmerkte seg særleg under trefninga og i følgje soga redda han livet til kongen tre gonger i løpet av dagen. Kongen sjølv dra minst ein osmansk soldat med sverd i nærkamp då han og Roos vart angripe og tre osmanarar. Under delar av kampen nytta òg Karl ein karabin frå for å skyte mot fienden frå vindauge i rommet han sov i. Kampen varte i over sju timar og osmanarane nytta etter kvart både artilleri og eldpiler då det første åtaket vart slått tilbake og den siste metoden viste seg å vere meir effektiv. Brannpilene sette taka på bygningane i brann og tvinga svenskane ut. Kampen enda då kongen snubla i sin eigen spore då han sprang ut av eit brennande hus. Han vart angripen av mange osmanske soldatar som klarte å fange han og dei gjenverande soldatane.

Etter ei tid som fange, vart Karl XII og soldatane hans sleppte fri då nyhenda om den svenske sigeren i slaget ved Gadebusch nådde osmanarane. Karl starta då å planlegge reisa attende til Sverige.

## Etymologi
Det tyrkiske ordet for «gjeng» eller «tumult» er *kalabalık*, som etter hendinga har vorte eit svensk lånord, *kalabalik*, som tyder «forvirring» eller «stor uorden».

## I populær kultur
Trefninga i Bender var inspirasjonen til Mats Ahren-komedien *[[filmen Kalabaliken i Bender|Kalabaliken i Bender]]* frå 1983.  Sjølv tidleg i 1920-åra vart det laga filmar med scenar frå trefninga.

## Kjelder

**Denne artikkelen bygger på «[[:en:Skirmish at Bender|Skirmish at Bender]]» frå ,  den 12. desember 2010.* 
*** oppgav desse kjeldene:*
**
Lossi

**Lossi** er ein norsk jultetradisjon frå Dalane og Strand kommune på Sørvestlandet som minner om luciafeiring, julebukk og til dels halloween. Lossi blir som regel feira 12. desember, natt til den 13., som blei rekna som den lengste natta i året.

Frå gamalt av har folk i Dalane og Strand kledd seg ut for å «skremma Lossi», ei slags vette. Dette blei gjort ved å kle seg ut, som troll eller hekser, med sot i fjeset eller kvite sekkar, og gå frå gard til gard for å skremma folk eller be om gåver. I eldre tid var vaksne folk med på å gå Lossi, men på 1900-talet blei skikken stort sett teken over av ungar. Ein kunne også bruka hestar til å skremma med. Lossiskikken skulle skremma vekk det vonde og gåvene var meint som ein slags lukkebringande offer.

Sokndal har tradisjonelt hatt lossitog.
I moderne tid minner lossiskikken mykje om julebukk elles i landet. Utkledde ungar går frå dør til dør, syng julesongar og får godteri.

## Kjelder
*
*
*
Toppand

**Toppand** er ein fugl i undergruppa dukkender i andefamilien.

## Kjenneteikn
Toppanda er ei lita kompakt and med ganske lang hals. Det mest karakteristiske er den lange nedhengande toppen i nakken på hannen i hekketida. Denne finst på begge kjønn og i alle drakter, men ikkje så lang. Nebben er kort og brei og blågrå på farge, breiare mot spissen som er svart. Totallengda på fuglen er 40–47 cm, vengespennet 65–72 cm.

Den vaksne hannen har svart hovud, bryst, overside og stjert, medan sidene, buken og undersida på vengane er kvite. Oversida på hand- og armsvingfjørene er kvite med ein tydeleg svart ende som ein strek på vengekanten. Hoa er farga i ulike nyanser av brunt, med ein jamnt mørkebrun nyanse på rygg og hovud og ein lysare brun nyanse på sidene. Hoa sin buk, vengeundersider og oversida på hand- og armsvingfjørene er kvite som på hannen. Ungfuglen er mattare gråbrun og minner elles om hoa.

## Utbreiing
Fuglen er kontinuerleg utbreidd tvers gjennom den palearktiske region frå Stillehavskysten til Atlanterhavet. I Vest-Europa ligg tyngdepunktet i bestanden i Fennoskandia, Storbritannia og Island, medan arten finst i flekkvise bestandar lengre sør.

## Biotop og leveområde i Noreg
Frå gammalt har arten tyngdepunktet sitt i Nord-Noreg. Etter 1900 har fuglen ekspandert i Sør-Noreg, og kring 1990 var hekkebestanden rekna til 7000-10 000 par. Fuglen hekkar helst ved middels næringsrike og grunne innsjøar, av og til også ved brakkvatn. 

## Føde
Dei første vekene et ungane mykje larver av fjørmygg. Toppendene finn føda si på botnen i grunt vatn.

## Hekking
Toppendene etablerer seg på hekkeplassane eit stykke ut i mai. Hoa legg 8-10 grågrøne eller blygrå egg, gjerne i same reir som andre hoer. Fuglane forsvarer ikkje territorium og hekkar gjerne i små konsentrasjonar av par. Reiret ligg oftast nær vasskanten, under ein vierbusk eller gøymd i ei tue av høgt gras. Der det finst øyar med rikeleg vegetasjon vert reiret helst lagd der. Toppanda hekkar gjerne i måsekoloniar.

## Trekkvanar
Ein god del toppender overvintrar i ferskvatn langs kysten av Sør-Noreg. Elles overvintrar dei norske hekkefuglane i Storbritannia, Nederland og kanskje Irland. I kuldeperiodar når ferskvatna frys til trekker toppendene på sjøen til grunt vatn der.

## Kjelder
* Norsk Fugleatlas, 1994.

**Denne artikkelen bygger på «[[:sv:Vigg|Vigg]]» frå ,  den 12. desember 2010.*  

## Bakgrunnsstoff
Trygve Gulbranssen

**Trygve Gulbranssen** () var ein norsk forfattar, forretningsmann og journalist, døypt *Trygve Emanuel Gulbrandsen*.

Gulbranssen er kjend for å ha skrive Bjørndalstrilogien; *Og bakom synger skogene* (1933), *Det blåser fra Dauingfjell* (1934) og *Ingen vei går utenom* (1935). Bøkene vart tekne godt imot av både kritikarar og ikkje minst av lesarar. Dei er omsette til meir enn 30 språk og har selt i  over 12 millionar eksemplar. På eit tidspunkt før krigen førte trilogien han opp på fjerdeplass i verdsstatistikken over flest selte bøker. Med dei amerikanske omsetjingane opplevde han som einaste skandinaviske skjønnlitterære forfattar å få bøker oppført i «A list of books chosen for the White House»; ei rad bøker vald ut av amerikanske forleggarar og trykkjeri og overrakt Det kvite huset for å gje presidenten eit bibliotek med den beste samtidslitteraturen.

Han var au kjend som idrettsjournalist og skreiv først og fremst for bladet *Idrætsliv*, som han dreiv saman med P. Chr. Andersen og Einar Staff. Mange av dei mest kjende og typiske artiklane skreiv han som korrespondent for *Idrætsliv* og *[[Aftenposten]]* under Sommar-OL i åra mellom 1920 og 1936. Friidretten stod han nærmast og som idrettsadministrator fremja han sporten gjennom mange år. Han blir dessuten rekna for å ha ført orienteringssporten til Noreg, saman med Nils Dahl.

Gulbranssens eigentlege levebrød var som tobakksgrossist; saman med sine kompanjongar importerte han tobakk, sigarar, sigarettar, piper og liknande. Og engrosfirmaet vart det største i sitt slag i Noreg under leiinga hans.  Han var ein vel akta og respektert forretningsmann både innanfor og utanfor Noregs grenser, og gjennom ei rad forretningsreiser rundt omkring i Europa skaffa han seg mange personlege venner som han heldt på livet ut.

I 1940 flytta Gulbranssen med familien til eit gardsbruk i Eidsberg. Her realiserte han bondedraumen, og til tross for at han sjølv ikkje tok del i dei daglege fysiske gjeremåla la han ned mykje arbeid og planlegging i gardsdrifta. Han var innflyttar, men isolerte seg ikkje på garden, og hadde eit godt forhold til naboar og andre. I 1955 var han au med på å starte Mysen Rotaryklubb, der han deltok aktivt og var chartermedlem fram til han døydde i 1962.

## Bibliografi
### Bøker
**Og bakom synger skogene*, Aschehoug, 1933
**Det blåser fra Dauingfjell*, Aschehoug, 1934
**Ingen vei går utenom*, Aschehoug, 1935

### Noveller og fortellingar
**Prestebud av Bjørndals saga*, *[[Aftenposten]]*, 24. desember 1921
**Da Gammel-Dag var blitt veik*, *[[Nationen]]*, 21. desember 1933
**Den sorte port*, *Aftenposten*, 24. desember 1936.

I tillegg ei rad artiklar i *Idrætsliv*, 1916-1930. Han skreiv au om *Idrættens ansvar* i *Idrætsboken*.

## Notar

## Referansar

**Denne artikkelen bygger på «[[:nb:Trygve Gulbranssen|Trygve Gulbranssen]]» frå ,  den 12. desember 2010.*  
 

*

## Bakgrunnsstoff

*Trygve Gulbranssens offisielle heimeside

;Vidare lesing
*
*
*
*Thor Steinar Fjeldstad: *Skogene I-III. En analyse av ideologi*. Hovedfagsavhandling, Universitetet i Oslo, 1975
*
*
*

*
Ola Olsson Lånke

**Ola Olsson Lånke** () var ein norsk gardbrukar og stortingsmann frå Stjørdal i Nord-Trøndelag.

Lånke var fødd på garden Geving i Lånke sokn. Han bygsla i 1798 garden Lånke i same soknet, dreiv garden som leiglending fram til han kjøpte garden i 1838.

Lånke var 1. representant frå Nordre Trondhjems amt på Stortinget i 1821. Han var medlem av fem komitear, mellom anna sekretær i komiteen om korntoll og medlem av komiteen om skjønns- og takstmenn, samt om utreiinga av artilleriet og kavaleriet. Til omframstortinget 1822 møtte han ikkje, grunna sjukdom.

Han tok på seg mange lokale, offentleg oppgåver. Elles ytte han språkleg hjelp til John Neergaard då denne skreiv Selbuboka.

Han døydde på Lånke i 1844.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Arnt Arntsson Wang

**Arnt Arntsson Wang** () var ein norsk lærar, lensmann, gardbrukar og stortingsmann frå Åsen i Nord-Trøndelag.

Wang var lærar i Åsen i 1806, lensmann 1814-16 og sidan gardbrukar på Vestreim i Ekre sokn i Skogn. Han var 3. representant frå Nordre Trondhjems amt på Stortinget i 1839, medlem av budsjettkomiteen.

Han døydde på garden sin i Skogn i 1845.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Jon Jonsson Wold

**Jon Jonsson Wold** () var ein norsk lensmann, gardbrukar og stortingsmann frå Åsen i Nord-Trøndelag.

Wold var son av ein gardbrukar i Åsen. Sjølv vart han lensmann i Åsen i 1816, eit ombod han hadde i femti år. I 1822 kjøpte og dreiv han eit bruk på garden Huseby, men frå 1829 var han gardbrukar på Hove i heimbygda. Dette dreiv han mykje fram, med både mylne og sagbruk.

Wold var medlem av heradsstyret, forlikskommissær 1825-79 og styreformann i den lokale sparebanken frå 1862 til 1881. På Stortinget 1845 var han 2. representant frå Nordre Trondhjems amt, medlem av gasje- og pensjonskomiteen.

Tildelt borgardådsmedaljen i sølv.

Han døydde på garden sin i Åsen i 1889.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Neadalen

**Neadalen** er ein dal i Trøndelag fylke. Elva Nea renn gjennom dalen og ut i Selbusjøen. Neadalen omfattar dei to kommunane Tydal og Selbu. Største tettstader er Mebonden og Ås. Riksveg 705 går langs Nea gjennom dalen, frå Røros via Tydal til Selbu, forbi austre enden av  Selbusjøen og over Selbuskogen til Lånke i Stjørdal.

## Kjelder

**Denne artikkelen bygger på «[[:nb:Neadalen|Neadalen]]» frå ,  den 12. desember 2010.*
Funksjonær

Ein **funksjonær**, av latin *funkctio*, 'utføre ei arbeidsoppgåve', er ein arbeidstakar som er sysselsett med forvaltingsoppgåver. Ein funksjonær produserer tenester, ikkje varer, og derfor vert han også kalla for ein **tenestemann**. 

Den typiske  arbeidsplassen for ein funksjonær er  på eit kontor. Tradisjonelt meinte ein at funksjonæren utførte papirarbeid, men i dag føregår vel så mykje av arbeidet til ein funksjonær på ein datamaskin.

Arbeidssituasjonen til ein funksjonær har tradisjonelt skilt seg mykje frå arbeidssituasjonen til ein kroppsarbeidar. Arbeidet er reinsleg, derav uttrykket *kvitsnipparbeidar*.  Inndeling i dei to gruppene *kroppsarbeidarar* og *funksjonærar* legg til grunn at det er eit skart skilje mellom produksjon og forvalting i eit føretak.  Medan kroppsarbeidarane, «folket på golvet», har meint at deira interesser står i motsetnad til interessene til eigaren av føretaket, har funksjonærane oftare identifisert seg med føretaksleiinga. Medan den tradisjonelle kroppsarbeidaren var utan utdanning eller hadde praktisk opplæring, har utdanningsnivået variert mykje i funksjonærgruppa.  

Gjennom heile 1900-talet steig talet på funksjonærar kraftigare enn talet på kroppsarbeidarar, samtidig som det vart vanskelegare å definere eit klart skilje mellom desse yrkesgruppene. I dag er dei fleste arbeidstakarane sysselsette anten i servicenæringar eller i offentleg tenesteyting. Etter 1960 har det i offentleg statistikk ikkje vore skild mellom desse yrkesgruppene i norsk offentleg statistikk.   

## Kjelder

* «Funksjonær» i *[[Pax lekikon]]*, Pax Forlag 1979
Peder Eriksson Borgen

**Peder Eriksson Borgen** () var ein norsk lærar, gardbrukar og stortingsmann frå Verdal i Nord-Trøndelag.

Far hans var gardbrukar på Tryggstad i Verdal. Sjølv var han skulehaldar i tolv år. I 1824 kjøpte han garden Borgen i heimbygda og var gardbrukar der i lang tid. Han var medlem av heradsstyret, forlikskommissær 1848-65, sparebankdirektør og hadde fleire andre kommunale verv.

Borgen var 3. representant på Stortinget 1836 og omframstortinget 1836-37 frå Nordre Trondhjems amt. Han var medlem av næringskomiteen.

Han døydde på garden sin i Verdal i 1874.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Johan Schjefloe

**Johan Kristian Schjefloe** () var ein norsk lærar, gardbrukar og stortingsmann frå Sparbu i Nord-Trøndelag.

Far hans var gardbrukar på Seim i Sparbu og styrar av eit verk. Schjefloe var skulehaldar i Sparbu frå 1809, frå 1814 var han også gardbrukar på farsgarden. Han var medlem av heradsstyret 1838-50, ordførar 1838-42. Vidare var han forlikskommissær 1841-45 og kyrkjeverje i 29 år, samt vaksinatør i over 20 år.
 
Schjefloe representerte Nordre Trondhjems amt på Stortinget 1824-28 og 1833-37. Både i 1824 og 1827 var han medlem av komiteen for jordbruk og fedrift. I 1833 var han medlem av komitear vedkomande gasjar, pensjonar, budsjett og skattestell, medan han i 1836 var med i budsjettkomiteen og på omframstortinget 1836-37 om utreiarlova av 1824.

Ved valet til 1830-stortinget vart det hindra at han vart vald.

Schjefloe døydde på garden sin i Sparbu i 1853.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Dei nordiske leikane

**Dei nordiske leikane** eller *nordiska spelen* var nordiske vintersporttevlingar som vart arrangerte sju gonger i tida 1901- 1926 av Sveriges centralförening för idrottens främjande. Kva for idrettsgreiner som stod på programmet, varierte noko mellom dei ulike arrangementa. Dei nordiske leikane er sett på som ein forløpar for dei olympiske vinterleikane.

Leikane skilde seg frå dei olympiske leikane både innan ideologi og program. Idrettsgreiner som sparkstyttingsløp og skeise-segling er døme på greiner i dei nordiske leikane som ikkje vart sette opp på programmet for dei seinare olympiske vinterleikane. Leikane vart prega av nasjonalistisk manifestering av nordisk kampglød og kultur. Dette såg ein att i valet av idrettsgreiner. Derfor fann ein òg plass for idrettsgreiner som ikkje vert knytt til vinteridrett, så som tradisjonell militæridrett og linjegymnastikk. I tillegg til idrettstevlingane vart det arrangert utstillingar og andre tilstellingar som skulle syne kva for kvalitetar Norden hadde vinterstid.

Leikane vart store folkefester som vekte merksemd også utanfor Norden. Utanlandske idrettsmenn vart inviterte til å delta, men det var mest svenskar som deltok.

## Arrangørstader
Alle leikane utanom ein vart haldne i Sverige.

## Kjleder

* *Denne artikkelen bygger på «[[:sv:Nordiska spelen|Nordiska spelen]]» frå ,  den 12. desember 2010.*
Jakob Stålsson Velle

**Jakob Stålsson Velle** (**Jacob Staalesen Velde**) () var ein norsk lærar, gardbrukar, ordførar og stortingsmann frå Beitstad i Nord-Trøndelag.

Velle var son av ein gardbrukar i Beitstad. Sjølv vart skulehaldar i omgangsskule frå 1821, frå 1831 til 1875 lærar i fastskule. Han kjøpte garden Nedre Velle i Beitstad og dreiv denne sidan.

Velle var medlem av det fyrste heradsstyret i Beitstad, han var ordførar i til saman 20 år i tida mellom 1837 og 1867. Han var forlikskommissær frå 1851 og i tida frå 1838 til 1876 var han valmann til alle stortingsval, på to nær.

Han vart sjølv kåra til stortingsmann for Nordre Trondhjems amt, og møtte på Stortinget 1848-54 og 1868-73. I 1848 var han medlem av desisjonskomiteen og adressekomiteen, heldt fram i desisjonskomiteen i 1851 og 1854. 1868-69 og 1871-73 var han medlem av Lagtinget og konstitusjonskomiteen, 1872-73 som sekretær i konstitusjonskomiteen.

Velle døydde 1877 på garden sin i Beitstad.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Anders Henriksson Sandstad

**Anders Henriksson Sandstad** () var ein norsk gardbrukar, lensmann, ordførar og stortingsmann frå Skogn i Nord-Trøndelag.

Far hans busette seg på garden Sandstad i Skogn i 1805, og dreiv denne til sonen tok over drifta i 1826. Sonen hadde innan då teke underoffiserseksamen i 1824, og var underoffiser til 1829. Åra 1830-38 var han lensmann i Ytterøy. Han var medlem av heradsstyret i Skogn i 22 år, 20 av åra sat han i formannskapet og i 15 av dei var han ordførar. Også medlem av forlikskommisjonen i mange år.

Sandstad var stortingsmann frå Nordre Trondhjems amt i 1848, 1851 og 1859-60. På dei to fyrste tingsamlingane var han medlem av næringskomite nr 2, medan han i 1859-60 var medlem av gasje- og pensjonskomiteen. Han var på ulike varamannsplassar til seks av stortinga mellom 1845 og 1869.
 
Han vart tildelt borgardådsmedaljen i sølv.

Han døydde i 1904 på garden sin i Skogn, nær 100 år gammal.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Anders Bertilsson Åsve

**Anders Bertilsson Åsve** () var ein norsk gardbrukar, fiskar og stortingsmann frå Stod i Nord-Trøndelag.

Far hans var gardbrukar i Stod. Sjølv var han ei tid kontorist hos sorenskrivaren, før han overtok farsgarden. Han kom i økonomiske vanskar og selde då garden. Deretter budde han på Grønnesmarka i Kvam og var gards- og bygningsarbeidar. Etter han fekk publisert fleire artiklar i Trondheims-aviser vart han saksøkt av lensmannen i Stod og storbonden Coldevin ved Steinkjer og vart bøtelagt. I sine siste leveår livnærte han seg som fiskar, budde kanskje i Trondheim.

Han var 2. representant frå Nordre Trondhjems amt på Stortinget 1821 og og omframstortinget 1822. Både 1821 og 1822 var han medlem av Lagtinget, elles medlem av fire komitear i 1821. Mellom dei var komitear om sagbruksprivilegiar, om gjensidige rettar mellom tømmerhandlarar og bønder. Han var utskoten or riksretten 1821-22 mot Herman Wedel Jarlsberg.

Åsve deltok i desember 1843 under eit stort garnfiske i Åsenfjorden. Der drukna han.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Haukeland universitetssjukehus

**Haukeland universitetssjukehus** er eit sjukehus i Årstad bydel i Bergen kommune. 

Tidlegare heitte sjukehuset *Haukeland Sykehus* og var ein av elleve institusjonar som vart slått saman til Helse Bergen HF gjennom sjukehusreforma i 2002. I dag er Helse Bergen HF den juridiske nemninga på føretaket, medan namnet Haukeland universitetssjukehus blir brukt om alle einingar i alle samanhengar som har med pasientbehandling å gjere. 
Haukeland universitetssjukehus har ansvar for spesialisthelsetenesta i Bergen og 22 nabokommunar i Midthordland, Nordhordland, Voss og delar av Hardanger.
  
## Oppgåver

I tillegg til pasientbehandling, blir det drive ei omfattande forskings- og undervisningsverksemd ved sjukehuset. Haukeland universitetssjukehus har Norges nest største medisinske forskingsmiljø, berre Oslo universitetssykehus har større forskingsaktivitet innan medisin- og helsefag. Haukeland har ei rekkje kompetansesenter og spesialfunksjonar på både nasjonalt og regionalt plan.
Om lag to tusen studentar har kvart år delar av utdanninga si på sjukehuset.

## Historie

Haukeland universitetssjukehus ligg i bydelen Årstad i Bergen kommune, på området til gamle Haukeland gård. Det som den gongen heitte Haukeland sykehus var ei vidareføring av Bergen kommunale sykehus frå 1754 på Engen i Bergen. Haukeland gård vart kjøpt av Bergen kommune i 1897. Victor Nordan var arkitekt og 2. januar 1912 opna Haukeland sykehus dørene for dei første pasientane. Frå 17. januar same år var det nye sjukehuset i full drift.
Haukeland var den gongen eit lokalsjukehus for Bergen og det var kampen mot infeksjonane som hadde hovudfokus. I opningsåret behandla Epidemisk avdeling heile 1012 difteripasientar. 

Sjukehusområdet har heile tida blitt bygd ut, endra og bygd om. I nyare tid vart den største utbygginga gjort i perioden 1971 til 1983, då Sentralblokken på 125 000 kvadratmeter vart oppført.
Dei seinare åra har blant anna Haukeland hotell, Laboratoriebygget og Parkbygget kome til. I 2020 skal Haukeland universitetssjukehus sitt nye barne- og ungdomssenter stå ferdig.

## Kjelder


**Denne artikkelen er omsett frå «[[:no:Haukeland Universitetssykehus|Haukeland Universitetssykehus]]» frå , den 24. april 2012.* 
**Artikkelen viser til fylgjande kjelde: Janssen, Carl W.; Haukeland sykehus, en medisinsk hjørnestein siden 1912, Bergen 2001, ISBN 82-514-0624-2*
 

## Bakgrunnsstoff

* 
* Helse Bergen HF, Haukeland universitetssjukehus
* Store Norske Leksikon om Haukeland universitetssjukehus
* Haukeland på Facebook
* Haukeland på twitter
* Foto: Haukeland på Flickr
Helse Bergen

**Helse Bergen HF** er eit av fem lokale helseføretak underlagt Helse Vest, og administrerer sjukehus og institusjonar i Bergen, Midhordland, Nordhordland, Voss og delar av Hardanger. Helse Bergen har kring 11 800 tilsette fordelt på ca. 8 250 årsverk og eit budsjett på 10 milliardar kroner (2013). 

## Sjukehus og institusjonar
*Haukeland Universitetssjukehus
*Voss sjukehus
*Kysthospitalet i Hagavik
*Sandviken sykehus
*Nordåstunet
*Habiliteringstjenesten for voksne funksjonshemmete
*Bjørgvin distriktspsykiatriske senter
*Askviknes Voksenpsykiatriske Senter
*Fjell og Årstad Distrikspsykiatriske senter
*Radøy sjukeheim
*Osheim behandlingsheim
Tørris Johnsen Worum

**Tørris Johnsen Worum** () var ein norsk underoffiser, gardbrukar og stortingsmann frå Ytterøy i Nord-Trøndelag. Han var far til Johannes Tørrissen Worum.

Far hans var sersjant og gardbrukar på Skjerve i Ytterøy. Sjølv vart han underoffiser i 1807 og kommandersersjant same året. Han deltok i slaget ved Trangen, og vart seinare bode offiserstilling. Men han slutta i det militære i 1814, og vart i staden gardbrukar på Sandstad i Ytterøy. Forlikskommissær frå 1820 til han døydde.

Vorum var 1. representant frå Nordre Trondhjems amt på Stortinget i 1824, der han var medlem av militærkomiteen. Grunna sjukdom vart han permittert frå 29. juni. Han var medlem av matrikkelkommisjonen av 1818.

Han døydde 1834 på garden sin i Ytterøy.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Andreas Samuelsson Vibstad

**Andreas Samuelsson Vibstad** () var ein norsk gardbrukar og stortingsmann frå Overhalla i Nord-Trøndelag.

Far hans var gardbrukar. Sjølv vart han militær i 1803, tok avskjed frå det militære i 1827 som fanejunker. Frå 1813 var han gardbrukar på Svarli i Overhalla. Han var elles bruksfullmektig for eigedomar i Grong, tilhøyrande eit handelshus i Trondheim. Vibstad var medlem av heradsstyret frå 1838, ordførar i to år. Medlem av forlikskommisjonen 1836-50.

Han var 3. representant frå Nordre Trondhjems amt på Stortinget i 1827 og på omframstortinget 1828. I 1827 var han medlem av militærkomiteen.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Nils Juel

**Nils Juel** () var ein norsk gardbrukar, ordførar og stortingsmann frå Fjelberg i Hordaland.

Juel var fødd på Halsnøy kloster i Fjelberg, far hans var offiser og brukar av eigedomen. Sjølv studerte han to år på akademiet i Bohenheim i staten Württemberg. Han overtok farsgarden i 1868 og dreiv denne til han døydde. I mange år var han medlem av heradsstyret, ei tid som ordførar. Juel ytte sitt til at Wollert Konow (SB) i 1864 på Halsnøy kloster kunne opne den fyrste folkehøgskulen på Vestlandet.

Jule var 5. representant til Stortinget for Søndre Bergenhus amt frå 1874 til 1882, 1. representant frå same valkrinsen 1883 til -88. Han var 1874-76 medlem i gasje- og pensjonskomiteen, 1877-82 sekretær i same. Grunna sjukdom hadde han forfall i 1883-sesjonen. I 1884 var han medlem av næringskomite nr 1, frå 6. juni 1884 var han medlem av Lagtinget fram til 1888. 1884 medlem av jarnbanekomiteen og 1886-88 atter av gasje- og pensjonskomiteen.

Juel døydde på garden sin, Halsnøy kloster, i 1897.

## Kjelder
* 
*
Carl Geelmuyden

**Carl Victor Emanuel Geelmuyden** () var ein norsk skulemann, ordførar og stortingsmann for Venstre, fødd i Fredrikshald. Ivar Geelmuyden var far hans.

Geelmuyden vart student frå Bergens katedralskule i 1876, cand. mag. i 1885. Han var lærar ved Hamar skole frå 1886, og 1892-93 adjunkt i Tromsø. Perioden 1893-1908 var han overlærar ved folkeskulen i Bergen. Frå 1908 rektor ved Tanks skole i Bergen.

Geelmuyden var medlem av Bergens bystyre frå 1899, periodane 1907-10 og 1914-16 var han ordførar. Skulstyreformann i Bergen frå 1911, forlikskommissær frå 1908. Valbolken 1900-03 var han 4. representant frå Bergen og partiet Venstre på Stortinget. Han var medlem av jarnbanekomiteen og i 1903 av den utvida budsjettkomiteen. Permittert i ni veker vårsesjonen 1901 (februar-april) grunna sjukdom.

Han var medforfattar til fleire bokverk om historia til Bergen.
Sønderborg

**Sønderborg** (tysk *Sonderburg*, sønderjysk *Synneborre*) er ein hamneby og tidlegare kjøpstad i Sønderjylland i Danmark. Byen ligg i Sønderborg kommune i Region Syddanmark og er administrasjonsby (hovudby) i kommunen. Sønderborg har  innbuarar (2013). 

Byen ligg på begge sider av Als Sund, med størstedelen på øya Als. Han voks opp kring borga si, som blei bygd litt før 1200. Sjøfart var ei viktig inntektskjelde frå 1500-talet fram til moderne tid, då veg- og jernbanetransporten tok over.

Kultursenteret Alsion i Sønderborg husar delar av Syddansk Universitet.

## Kjelder
Dima Bilan

**Dima Bilan** () er ein russisk songar. Han representerte Russland i Eurovision Song Contest 2006 og kom på 2. plass. I 2008 representerte han Russland igjen i Eurovision Song Contest, denne gongen kom han på 1. plass.

I 2005 freista Bilan å bli Russland sin deltakar i Eurovision Song Contest med songen *Not That Simple*, men lukkast ikkje. 
Året etter forsøkte han igjen, og vann denne gongen den russiske konkurransen med songen *Never Let You Go*. Under Eurovision Song Contest 2006 i Aten enda han på 2. plass.

I 2008 vann han den russiske konkurransen på nytt med songen *Believe*. Under Eurovision Song Contest 2008 i Serbia vann han heile showet, og sørgde for at Eurovision Song Contest 2009 vart arrangert i Moskva.

Bilan har elles gjeve ut fleire cd-ar og singlar.

## Kjelder

* Bokmålswikipedia om Dima Bilan, henta inn 12. desember 2010.

'
Fylkesveg 215 i Telemark

:*Sjå òg [[fylkesveg 215 (fleirtyding)]]*
**Fylkesveg 215 i Telemark** går mellom Tudal i Siljan kommune og fylkesgrensa mot Vestfold ved Svartangen. Vegen er 12,7 km lang.

## Kommunar og knutepunkt

* Tudal
*Endepunkt fylkesgrensa ved Svartangen →  i Vestfold til  Kvelde kyrkje i Larvik kommune (6,5 km)

## Bakgrunnsstoff
Mölndal

**Mölndal** er ein svensk by i Västra Götalands län i landskapet Västergötland. Mölndal er administrasjonssenter for Mölndal kommune og i 2005 hadde byen 14 439 innbyggjarar.

Mölndal fekk bystatus i år 1922.

## Bakgrunnsstoff
*
Pixbo

**Pixbo** er ein svensk tettstad i Västra Götalands län i landskapet Västergötland. Pixbo ligg i begge i Härryda kommun og Mölndals kommun. I 2005 hadde tettstaden 1&nbsp;534 innbyggjarar.

## Bakgrunnsstoff
 
* www.harryda.se
Fylkesveg 702 i Telemark

:*Sjå òg [[Fylkesveg 702|fylkesveg 702 (fleirtyding)]]*
**Fylkesveg 702 i Telemark** går mellom Bakkane i Siljan kommune og fylkesgrensa mot Buskerud ved Grorud. Vegen er 19,5 km lang.

## Kommunar og knutepunkt

* Bakkane
*Endepunkt fylkesgrensa ved Grorud

## Bakgrunnsstoff
Fylkesveg 39 i Telemark

:*Sjå òg [[fylkesveg 39|fylkesveg 39 (fleirtyding)]]*.
**Fylkesveg 39 i Telemark** går mellom Åmot og Frogner i Skien kommune. Vegen er 4,0 km lang.

## Kommunar og knutepunkt

* Åmot
* Sneltvedt
* Frogner

## Bakgrunnsstoff
Fylkesveg 31 i Telemark

:*Sjå òg [[fylkesveg 31 (fleirtyding)]]*
**Fylkesveg 31 i Telemark** går mellom Borgestad og Luksefjell i Skien kommune.

Trasear: Borgestad - Ivar Aasens Gate i Skien 7,9 km, Siljanvegen i Skien - Luksefjell 25,1 km.

## Kommunar og knutepunkt

* Borgestad
* frå Buer til  Riis (1,2 km)
* frå Ballestad til  Kreppa (8,8 km)
* frå Frogner til  Åmot (4,0 km)
*Arm Adjunkt Arenz Gate Aust til  Rektor Ørns Gate (0,2 km)
*  Ivar Aasens Gate
----Erstatta av fylkesveg 32
----
* Siljanvegen
* frå Jønnevall til  Hoppestad (2,6 km)
*Kommunal veg frå Luksefjell til Godal (8,4 km)

## Bakgrunnsstoff
Fylkesveg 35 i Telemark

:*Sjå òg [[fylkesveg 35 (fleirtyding)]]*
**Fylkesveg 35 i Telemark** går mellom Kreppa og Ballestad i Skien kommune. Vegen er 8,8 km lang.

## Kommunar og knutepunkt

* Kreppa
* Sneltvedt
* frå Høgset til  Hørta (3,6 km)
* Ballestad

## Bakgrunnsstoff
Fylkesveg 44 i Telemark

:*Sjå òg [[fylkesveg 44 (fleirtyding)]]*

**Fylkesveg 44 i Telemark** går mellom Duestien i Skien kommune og Våla i Sauherad kommune. Vegen er også kjent som *Valebøvegen* og er 36,1 km lang.

## Kommunar og knutepunkt

*  Duestien
* Jernverksvegen til  Falkum bru (5,5 km)
* Hoppestad bru (ca. 35 m)
* frå Hoppestad til  Jønnevall (2,6 km)

* Våla

## Bakgrunnsstoff
Fylkesveg 44 (fleirtyding)

**Fylkesveg 44** kan visa til:

*Fylkesveg 44 (primær fylkesveg i Agder og Rogaland)
*Fylkesveg 44 i Aust-Agder, no Fylkesveg 3618
*Fylkesveg 44 i Hordaland, no Fylkesveg 5028
*Fylkesveg 44 i Oppland, no Fylkesveg 2316 og Fylkesveg 2318
*Fylkesveg 44 i Nordland, no Fylkesveg 7226
*Fylkesveg 44 i Telemark, no Fylkesveg 3282
Fylkesveg 36 i Telemark

:*Sjå òg [[fylkesveg 36|fylkesveg 36 (fleirtyding)]]*
**Fylkesveg 36 i Telemark** går mellom Høgset og Hørta i Skien kommune. Vegen er 3,6 km lang.

## Kommunar og knutepunkt

* Høgset
* Hørta

## Bakgrunnsstoff
Fylkesveg 34 i Telemark

:*Sjå òg [[fylkesveg 34 (fleirtyding)]]*
**Fylkesveg 34 i Telemark** går mellom Porsgrunn og Skifjelløken i Skien kommune. Vegen er 8,7 km lang.

Før 1. januar 2010 vart vegen kalla fylkesveg 32.

## Kommunar og knutepunkt

*  Hovenggata

* frå Riis til  Buer (1,2 km)
* frå Hørta til  Høgset (3,6 km)
*Kommunal veg frå Skifjelløken til Store Skifjell (1,3 km)

## Bakgrunnsstoff
Fylkesveg 33 i Telemark

:*Sjå òg [[fylkesveg 33 (fleirtyding)]]*
**Fylkesveg 33 i Telemark** går mellom Buer og Riis i Skien kommune. Vegen er 1,2 km lang.

## Kommunar og knutepunkt

* Buer
* Riis

## Bakgrunnsstoff
Fylkesveg 43 i Telemark

:*Sjå òg [[fylkesveg 43 (fleirtyding)]]*

**Fylkesveg 43 i Telemark** går mellom Falkum bru og Hoppestadvegen i Skien kommune. Vegen er 5,5 km lang.

## Kommunar og knutepunkt

* Falkum bru
* Hoppestadvegen

## Bakgrunnsstoff
Fylkesveg 43 (fleirtyding)

**Fylkesveg 43** finst i fleire fylke i Noreg:

*Fylkesveg 43 (primær fylkesveg i Vest-Agder)
*Fylkesveg 43 i Hordaland
*Fylkesveg 43 i Møre og Romsdal
*Fylkesveg 43 i Nordland
*Fylkesveg 43 i Telemark
*Fylkesveg 43 i Vestfold
Fylkesveg 47 i Telemark

:*Sjå òg [[fylkesveg 47 (fleirtyding)]]*

**Fylkesveg 47 i Telemark** går mellom Hoppestad og Jønnevall i Skien kommune. Vegen er 2,6 km lang.

## Kommunar og knutepunkt

* Hoppestad
* Jønnevall

## Bakgrunnsstoff
Fylkesveg 47 (fleirtyding)

**Fylkesveg 47** finst i fleire fylke i Noreg:

*Fylkesveg 47 (primær fylkesveg i Rogaland og Hordaland)
*Fylkesveg 47 i Aust-Agder
*Fylkesveg 47 i Hedmark
*Fylkesveg 47 i Møre og Romsdal
*Fylkesveg 47 i Oppland
*Fylkesveg 47 i Telemark
Fylkesveg 3264

**Fylkesveg 3264** går mellom Lillegården og Bjønnes brygge i Porsgrunn kommune. Vegen er 10,4 km lang.

Fram til 2019 hadde vegen nemninga fylkesveg 4 i Telemark.

## Kommunar og knutepunkt

## Kjelder


## Bakgrunnsstoff
Alingsås

**Alingsås** er ein svensk by i Västra Götalands län i landskapet Västergötland. Alingsås er administrasjonssenter for Alingsås kommune og i 2005 hadde byen 22,919 innbyggjarar. Tettstaden ligg 41 km nord for Göteborg.

Mölndal fekk bystatus i år 1619.

## Presse
Alingsås har to lokale aviser, morgonavisen *[[Alingsås Tidning]]* som kjem ut tre gonger i veka, og *[[Alingsås Kuriren]]* som kjem ut ein gong i veka.

## Kjende personar frå Alingsås
*Jonas Alströmer
*Johan Elmander, fotballspelar

## Bakgrunnsstoff
*Alingsås kommunes nettsted
Fylkesveg 802 i Telemark

:*Sjå òg [[fylkesveg 802 (fleirtyding)]]*
**Fylkesveg 802 i Telemark** går mellom Tveiten og Lårdal i Tokke kommune. Vegen er 11,3 km lang.

## Kommunar og knutepunkt

* Tveiten
* frå Heimdal til  Førstøyl (5,8 km)
*Kommunal veg frå Lårdal til Bakka (2,6 km)

## Bakgrunnsstoff
Fylkesveg 802 (fleirtyding)

**Fylkesveg 802** finst i fleire fylke i Noreg:

*Fylkesveg 802 (primær fylkesveg i Nord-Trøndelag og Nordland)
*Fylkesveg 802 i Sør-Trøndelag
*Fylkesveg 802 i Telemark
*Fylkesveg 802 i Vest-Agder
Fylkesveg 804 i Telemark

:*Sjå òg [[fylkesveg 804 (fleirtyding)]]*
**Fylkesveg 804 i Telemark** går mellom Førstøyl og Heimdal i Tokke kommune. Vegen er 5,8 km lang.

## Kommunar og knutepunkt

* Førstøyl
* Heimdal

## Bakgrunnsstoff
Fylkesveg 804 (fleirtyding)

**Fylkesveg 804** finst i fleire fylke i Noreg:

*Fylkesveg 804 (primær fylkesveg i Nordland)
*Fylkesveg 804 i Telemark